om den holdning, der skal indtages på Den Europæiske Unions vegne i Toldudvalget, der er nedsat ved frihandelsaftalen mellem Den Europæiske Union og Republikken Singapore, for så vidt angår ændringen af protokol 1 vedrørende definitionen af begrebet "produkter med oprindelsesstatus" og metoder for administrativt samarbejde

AFGØRELSE NR. 2022/01



truffet af Toldudvalget, der er nedsat ved frihandelsaftalen mellem Den Europæiske Union og Republikken Singapore

af ...



om ændring af visse elementer i protokol 1 om definition af begrebet "produkter med oprindelsesstatus" og metoder for administrativt samarbejde samt bilagene dertil

Toldudvalget har —

under henvisning til frihandelsaftalen (herefter "aftalen") mellem Den Europæiske Union og Republikken Singapore, særlig artikel 34 i protokol 1 og artikel 16.2 i aftalen, og

ud fra følgende betragtninger:

(1)I henhold til artikel 34 i protokol 1 til aftalen (Ændringer af protokollen) kan parterne ved en afgørelse truffet i Toldudvalget, nedsat ved artikel 16.2 (Specialiserede udvalg), ændre bestemmelserne i protokol 1 til aftalen.

(2)Der blev pr. 1. januar 2012, pr. 1. januar 2017 og pr. 1. januar 2022 indført ændringer i forbindelse med den nomenklatur, der er reguleret af konventionen om det harmoniserede varebeskrivelses- og varenomenklatursystem ("HS"). Parterne er blevet enige om at ajourføre protokol 1 for at afspejle HS 2022.

(3)Parterne er blevet enige om at ændre omfanget af de årlige kontingenter i bilag B(a) for konserveret kødret, karryfiskefrikadeller og boller af tiarmet blæksprutte.

(4)I artikel 17 (Betingelser for udfærdigelse af en oprindelseserklæring) i protokol 1 fastsættes det, at en oprindelseserklæring i Den Europæiske Union kan udfærdiges af bl.a. en eksportør, som er en godkendt eksportør, og i Singapore kan udfærdiges af bl.a. en registreret eksportør. For at sikre ligebehandling af de økonomiske aktører i begge parter ændres protokol 1, så hver part i overensstemmelse med sine love og forskrifter, kan beslutte, hvilken eksportør der kan udfærdige en oprindelseserklæring. Det vil derfor være nødvendigt med en definition af "eksportør".

(5)I betragtning af den nye definition af "eksportør" skal udtrykket "eksportør" i definitionen af "sending", artikel 13 (Uændret tilstand) og artikel 14 (Udstillinger) i protokol 1 erstattes af udtrykket "afsender".

(6)I artikel 17 (Betingelser for udfærdigelse af en oprindelseserklæring), stk. 5, fastsættes det, at en oprindelseserklæring skal være forsynet med eksportørens personlige håndskrevne underskrift. Parterne er blevet enige om at fravige dette krav for at lette handelen og mindske den administrative byrde ved at være omfattet af aftalens toldpræferencer.

(7)I definitionen af "pris ab fabrik" er det nødvendigt at præcisere, hvordan udtrykket "producent" skal forstås, når den sidste bearbejdning eller forarbejdning udliciteres.

(8)Da begge parter skal anvende et system med registrerede eksportører, bør det oprindelsesdokument, der udfærdiges i parterne, omdøbes fra "oprindelseserklæring" til "udtalelse om oprindelse"

(9)Som overgangsforanstaltning bør det fastsættes, at Singapore i en periode på tre måneder fra datoen for denne afgørelses ikrafttræden accepterer oprindelseserklæringer, der er udfærdiget i overensstemmelse med artikel 17 (Betingelser for udfærdigelse af en oprindelseserklæring) og artikel 18 (Godkendt eksportør) i protokol 1 til aftalen, der gjaldt før datoen for denne afgørelses ikrafttræden.

(10)Protokol 1 til aftalen og flere af bilagene hertil bør derfor ændres —

VEDTAGET DENNE AFGØRELSE:

Artikel 1

I protokol 1 til aftalen foretages følgende ændringer:

(1)Indholdsfortegnelsen i protokol 1 affattes således: